recursal/SuperWikiNEXT-32B huggingface dataset:
**ICD-11** ialah Pengelasan Statistik Penyakit (ICD) semakan ke-11 oleh Pertubuhan Kesihatan Sedunia (WHO). Ia akhirnya akan menggantikan ICD-10 sebagai piawai global untuk pengekodan maklumat kesihatan dan punca kematian. ICD-11 dikembangkan dan dikemas kini secara berkala oleh Pertubuhan Kesihatan Sedunia (WHO). Pembangunan ICD-11 bermula pada tahun 2007, dan hampir lebih dari satu dekad pekerjaan, yang melibatkan lebih dari 300 pakar dari 55 negara yang dibahagikan kepada 30 kumpulan kerja, dan tambahan 10,000 cadangan dari semua orang di seluruh dunia dunia. Mengikuti versi alfa pada bulan Mei 2011 dan draf beta pada bulan Mei 2012, versi stabil ICD-11 dikeluarkan pada 18 Jun 2018, dan disahkan secara rasmi oleh semua anggota Pertubuhan Kesihatan Sedunia (WHO) semasa Majlis Kesihatan Sedunia ke-72 pada 25 Mei 2019.

ICD-11 secara rasmi akan berkuat kuasa pada 1 Januari 2022, iaitu ketetapan masa yang membolehkan negara anggota mula melaporkan statistik morbiditi dan kematian menggunakan nosologi ICD-11. Setiap negara memilih waktu untuk menerapkan ICD-11, dan WHO telah mengakui bahawa "tak banyak negara cenderung menyesuaikannya dengan cepat", iaitu pada permulaan menggunakan ICD-11 pada saat pelancarannya. Di Amerika Syarikat, sebuah kumpulan yang menasihati *Secretary of Health and Human Services* yang telah memberikan tahun pelaksanaan yang diharapkan pada tahun 2025, tetapi jika perubahan klinikal ditentukan diperlukan (serupa dengan ICD-10-CM), pelaksanaan ICD-11 mungkin tidak bermula sehingga tahun 2027.

Rujukan
-------

1. ↑  Rodrigues, Jean-Marie; Schulz, Stefan; Rector, Alan; Spackman, Kent; Ü stü N, Bedirhan; Chute, Christopher G.; Della Mea, Vincenzo; Millar, Jane; Persson, Kristina Brand (2013). "Sharing Ontology between ICD 11 and SNOMED CT will enable Seamless Re-use and Semantic Interoperability". *MEDINFO 2013*: 343–346. doi:10.3233/978-1-61499-289-9-343.CS1 maint: numeric names: authors list (link)
2. ↑  Badr A (17–19 September 2019). Fifth regional steering group meeting Bangkok (PDF) (Laporan). WHO/EMRO.
3. ↑  Pickett D, Anderson RN (18 Julai 2018). Status on ICD-11: The WHO Launch (PDF) (Laporan). CDC/NCHS.
4. ↑  Cuncic A (23 Mac 2020). "Overview of the ICD-11 for Mental Health". *Verywell Mind*. Diarkibkan daripada yang asal pada 5 April 2020.
5. ↑  "WHO releases new International Classification of Diseases (ICD 11)" (Siaran akhbar). Geneva, Switzerland: WHO. 18 Jun 2018. Diarkibkan daripada yang asal pada 31 Mei 2019.
6. ↑  "World Health Assembly Update, 25 May 2019" (Siaran akhbar). Geneva, Switzerland: WHO. 25 Mei 2019. Diarkibkan daripada yang asal pada 30 Julai 2019.
7. ↑  "ICD-11: Classifying disease to map the way we live and die". *who.int*. 2018. Diarkibkan daripada yang asal pada 20 Jun 2018.
8. ↑  admin aapc (16 Ogos 2019). "US gets the ball rolling on ICD-11". *AAPC*.

Pautan luar
-----------

* Rumah Laman WHO-FIC
* ACMSO
Ibu pejabat di ICANN USC ISI
**ICANN** (**Internet Corporation for Assigned Names and Numbers**) ialah sebuah perbadanan yang diasaskan pada 18 September 1998 dan diperbadankan pada 30 September 1998 dengan tujuan menyelia sebilangan tugasan berkaitan Internet yang pernah dilaksanakan secara langsung bagi pihak kerajaan Amerika Syarikat oleh pertubuhan-pertubuhan lain, khususnya Internet Assigned Numbers Authority (IANA). Ibu pejabatnya terletak di Marina Del Rey, California, Amerika Syarikat. 

Antara tugas-tugas yang dipikul oleh ICANN termasuk tanggungjawab peruntukan ruangan alamat protokol Internet (IP), penguntukan pengecam protokol, pengurusan sistem nama domain peringkat tinggi umum (gTLD) dan kod negara (ccTLD), dan fungsi-fungsi pengurusan sistem pelayan akar. Secara amnya, ICANN bertanggungjawab menguruskan penguntukan nama domain dan alamat IP. Kini, kebanyakan tugas ICANN adalah berkenaan pengenalan domain peringkat tinggi baru (TLD). Kerja-kerja teknikal ICANN dipangil fungsi IANA.

Prinsip-prinsip operasi utama ICANN disifatkan sebagai membantu memelihara kestabilan pengendalian Internet; memupuk persaingan; meluaskan masyarakat Internet sedunia; dan membangunkan dasar-dasar yang selaras dengan misinya melalui proses-proses berasaskan kesepakatan dari peringkat bawah ke atas.

Pada 29 September 2006, ICANN menandatangai perjanjian baru dengan Jabatan Perdagangan Amerika Syarikat (DOC) yang menggerakkan pertubuhan swasta ini ke arah pengurusan sepenuhnya bagi sistem pengecam terselaras pusat di Internet melalui model rundingan pelbagai pihak yang diwakili oleh ICANN.

Rujukan
-------

1. ↑  California Secretary of State, Internet Corporation for Assigned Names and Numbers Diarkibkan 2007-03-21 di Wayback Machine. Accessed 2009.09.18.
2. ↑  "MEMORANDUM OF UNDERSTANDING BETWEEN THE U.S. DEPARTMENT OF COMMERCE AND INTERNET CORPORATION FOR ASSIGNED NAMES AND NUMBERS". 25 Nov 98. Dicapai pada 2009-09-30. Check date values in: `|date=` (bantuan)
3. ↑  ICANN-DOC JPA 09-29-2006

Pautan luar
-----------

* ICANN website
* Memorandum of Understanding Between the Department of Commerce and the Internet Corporation for Assigned Names and Numbers
* ICANNWatch
* Site advocating the return of public representation in ICANN
* VeriSign Domain Report - Quarterly analysis of global domain name market
* DailyChanges.com — a free ICANN Registrar Statistics website
**I-mobile 516** adalah satu jenama telefon bimbit multimedia keluaran Smart I-Mobile daripada Thailand. Jenama ini mungkin masih kurang dikenali di pasaran tempatan tetapi sesetengah fungsinya tidak boleh dipertikaikan walaupun ramai yang kurang yakin apabila pertama kali menggunakannya.

Spesifikasi
-----------

Menu utama yang terpampang di skrin sebaik membuka telefon bimbit ini ialah buku alamat, i-Kaitan, pendaftaran panggilan, perkhidmatan, pusat mesej, galeri, agenda, multimedia dan pengaturcaraan.
Ciri utama I-Mobile 516 ialah ia memiliki aplikasi kamus terbina di dalamnya untuk membolehkan terjemahan daripada bahasa Inggeris ke bahasa Melayu atau Cina. 

Selain itu, ia turut menyediakan suara latar bagi menyebut perkataan Inggeris terbabit secara jelas. Mungkin ia memudahkan sesetengah pengguna apabila berada di luar negara yang dimuatkan dalam ikon 'Organizer' sebaik ia diklik.

Bagi yang gemar mendengar radio, peranti ini juga berupayaan demikian. Secara amnya, ia mempunyai penerimaan isyarat radio berfrekuensi jelas untuk modulasi frekuensi (FM) membolehkan pendengar menggunakan peranti ini sepenuhnya walau di mana mereka berada. 

Butang kekuncinya pun tidak bising walaupun ketika menaip mesej pada keadaan laju dengan nombor 1 hingga 0 kerana ia mempunyai permukaan rata dan lembut.

Berkonsepkan telefon bimbit mudah guna, reka bentuknya mungkin agak ringkas tetapi boleh diperkemaskan lagi kerana reka bentuknya dilihat seolah-olah barang mainan. Fungsi lain yang mungkin digemari ialah aplikasi kesihatan yang membolehkan pengguna mengira kadar indeks badan umum (BMI) atau kadar haid wanita.

la juga memiliki ikon yang membolehkan pengguna merekod suara bersesuaian jika mereka menghadiri seminar, mesyuarat atau keias tertentu. Telefon bimbit ini mampu bertahan sehingga empat hari dengan menerima serta membuat panggilan pada kadar biasa.

Paparan warna LCD TFT 262K dengan resolusi l76 x 220 piksel mungkin cukup bagus bagi sesetengah individu ditambah sambungan pelabuh USB atau GPRS Class 10. Memorinya mampu menjangkau dua gigabait menggunakan kad memori microSD dan memori dalaman 56 megabait selain menyokong aplikasi Java.

Walau bagaimanapun terdapat sedikit kekurangan di mana peranti tidak mempunyai kemudahan 'bluetooth' yang kini semakin meluas digunakan di negara ini. Di samping itu, penggunaan pembesar suaranya tidak sejelas seperti yang diharapkan penulis dan masih kurang mendengar suara walaupun pada jarak 15 sentimeter.

Namun, satu aspek perlu dipuji kerana I-Mobile 516 sememangnya ringan (75 gram mengikut brosur).

Kemunculan telefon bimbit dari Asia menjadi pesaing kepada keluaran lain yang lebih popular seperti t-Mobile 516 yang mempunyai ciri uniknya tersendiri untuk ditempatkan antara barisan telefon bimbit di pasaran Malaysia.

Rujukan
-------

line dia pun kurang...
Kereta Minardi yang dikuasai oleh enjin Asiatech, dipandu oleh Mark Webber di Grand Prix Perancis 2002.
**Asiatech** ialah nama perdagangan Asia Motor Technologies Frence, sebuah syarikat yang ditubuhkan pada tahun 2000 oleh modal swasta Jepun di bawah kepimpinan Dr John Gano dan Enrique Scalabroni, yang membeli aset program Formula Satu Peugeot pada akhir musim 2000. Mandatnya adalah untuk memperoleh kedudukan tertinggi enjin Eropah bagi Asia dan untuk mewujudkan satu pasukan Asia bertemakan F1. Ia meningkat kakitangan mereka dari 170 hingga 221 pekerja, dan membekalkan enjin dalam pembangunan untuk menguji secara percuma kepada pasukan kecil pada tahun 2001 dan 2002, dan telah direka dan dibentangkan melalui model terowong angin casis asal F1 apabila pembiayaan swasta Jepun gagal pada tahun 2002. Asiatech mengembalikan kakitangan dan kemudahan yang ia telah mereka peroleh kembali ke Peugeot dan menguling tikar selepas berakhirnya musim 2002.

Keputusan lengkap Kejuaraan Dunia Formula Satu
----------------------------------------------

(kunci)

**Tebal** - Petak pertama  
 *Condong* - P.Terpantas

| Tahun | Kemasukan | Casis | Enjin | Tayar | Pemandu | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | WCC | Mata |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Orange Arrows Asiatech | Arrows A22 | 001 3.0 V10 | **B**
 |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | BEL | ITA | USA | JPN | Ke-10 | 1 |
| Jos Verstappen | 10 | 7 | Ret | Ret | 12 | 6 | 8 | 10 | Ret | 13 | 10 | 9 | 12 | 10 | Ret | Ret | 15 |
| Enrique Bernoldi | Ret | Ret | Ret | 10 | Ret | Ret | 9 | Ret | Ret | Ret | 14 | 8 | Ret | 12 | Ret | 13 | 14 |
| 2002 | KL Minardi Asiatech | Minardi PS02 | AT02 3.0 V10 | **M**
 |  | AUS | MAL | BRA | SMR | ESP | AUT | MON | CAN | EUR | GBR | FRA | GER | HUN | BEL | ITA | USA | JPN | Ke-9 | 2 |
| Alex Yoong | 7 | Ret | 13 | DNQ | WD | Ret | Ret | 14 | Ret | DNQ | 10 | DNQ |  |  | 13 | Ret | Ret |
| Anthony Davidson |  |  |  |  |  |  |  |  |  |  |  |  | Ret | Ret |  |  |  |
| Mark Webber | 5 | Ret | 11 | 11 | WD | 12 | 11 | 11 | 15 | Ret | 8 | Ret | 16 | Ret | Ret | Ret | 10 |
**Aktivisme malas** (*slacktivism*) merujuk secara pejoratif kepada langkah yang dilihat hanya menunjukkan "muka baik" (*feel-good*) dalam suatu penyokongan kepada suatu isu atau halatuju sosial; ia lebih kepada meningkatakan rasa ego para peserta sesebuah pergerakan yang disasarkan itu. Tindakan yang dilakukan barangkali hanya sedikit terkesan selain untuk memuaskan hati penggiat yang meyakinkan diri bahawa mereka telah membuat sumbangan mereka sendiri, sedangkan sumbangan yamg betul iti tidak ada. Perkara ini dianggai sebagai suatu bentuk "menunjuk lagak murni" (*virtue signalling*).

Kegiatan yang bisa tergolong dalam lingkungan aktivisme jenis pasif ini termasuk menandatangani petisyen Internet, menyertai suatu pertubuhan masyarakat tanpa terlibat dengan menyumbang kepada usaha organisasi tersebut, menyalin tampal kiriman atau pesanan berkandungan tertentu di laman sosial mahupun menyatakan pendirian menyokong fahaman tertentu melalui status sendiri atau gambar profil di perkhidmatan rangkaian sosial. Research is beginning to explore the Hubungan antara konsep aktivisme jenis ini bersama kegiatan aktivisme yang dilakukan zaman kini semakin diterokai dalam penyelidikan yang berterusan, memandangkan kelompok aktivis semakin menggunakan media sosial untuk menarik perhatian awam serta menggerak tindakan kolektif.

Rujukan
-------

1. ↑  Snopes.com: Inboxer Rebellion (Internet Petitions)—discusses slacktivism in some detail
2. ↑  Obar, Jonathan (2012). "Advocacy 2.0: An Analysis of How Advocacy Groups in the United States Perceive and Use Social Media as Tools for Facilitating Civic Engagement and Collective Action". *Journal of Information Policy*. SSRN 1956352. Unknown parameter `|displayauthors=` ignored (bantuan)
3. ↑  Obar, Jonathan (2014). "Canadian Advocacy 2.0: A Study of Social Media Use by Social Movement Groups and Activists in Canada". *Canadian Journal of Communication*. SSRN 2254742.
**Henry Morgenthau Jr.** [ˈmɔrɡənθɔː, mor-gĕn-tho] (11 Mei 1891 – 6 Februari 1967) merupakan Setiausaha Perbendaharaan Amerika Syarikat semasa pemerintahan Presiden Franklin D. Roosevelt.

Beliau memainkan peranan penting dalam membentuk rancangan menyeluruh merangkumi projek, regulasi dan reformasi kewangan yang membantu memulihkan keadaan ekonomi Amerika Syarikat setelah dilanda Kemelesetan Besar dari tahun 1933 sehingga 1936. Beliau juga terlibat dalam kuasanya sebagai Bendahara menjaga hal kewangan Amerika Syarikat memasuki Perang Dunia Kedua serta juga menggubal polisi luar negara negara tersebut pada zaman itu termasuk sokongan terhadap republik China menumpaskan Empayar Jepun, membantu pelarian Yahudi yang tertindas di Eropah mendapatkan perlindungan suaka serta mengusulkan "suatu rancangan pelumpuhan keupayaan Jerman rejim Nazi menjalankan kegiatan ketenteraannya melalui pemusnahan kawasan perindustrian dan perlombongan di sana.

Rujukan
-------


1. ↑  Herman, Arthur (2012). *Freedom's Forge: How American Business Produced Victory in World War II*. New York, NY: Random House. m/s. 9–11,125–7. ISBN 978-1-4000-6964-4.
2. ↑  May 2000. sfn error: no target: CITEREFMay2000 (help)
Yang *hangiri*. Ini adalah contoh 41 cm (16 inci) diameter.
Dalam masakan Jepun, ***hangiri*** (半切*atau*code: en is deprecated 飯切?)
, juga dikenal sebagai ***handai*** (飯台?, a rice table or rice bowl)
 ialah tab atau tong kayu bulat berdasar rata digunakan dalam langkah akhir penyediaan nasi untuk sushi. *Hangiri* tradisional dibuat daripada kayu cypress terikat dengan dua jalur tembaga. Diameternya terdiri dari kira-kira 30 cm (1 kaki) untuk digunakan di rumah, hingga 1 meter (3 kaki) untuk digunakan dalam sebuah restoran.

*Hangiri* dan senduk kayu *shamoji* digunakan untuk menggaul dan menyejukkan nasi. Selepas memasak, nasi dipindahkan ke *hangiri* di mana ia dicurah dengan cecair dibuat daripada cuka beras, gula, dan garam. Apabila pencampuran lengkap, ia dilindungi dengan kain (*fukin*) dan dibiarkan sejuk.

*Hangiri* biasa mungkin berharga dua atau tiga kali lebih mahal berbanding periuk keluli mewah.

| * l
* b
* s
Sushi |
| --- |
| 
* Sejarah sushi
* Senarai bahan sushi dan sashimi

 |
| 
* Chūtoro
* Decouverte du Sushi
* Gari (halia)
* Gulungan California
* Gulungan Seattle
* Hanaya Yohei
* Hangiri
* Kulit tauhu
* Odori ebi
* Omakase
* Piza sushi
* Sos tare
* Sushi
* Sushi sawat penyampai
* Tobiko
* Wasabi

 |
**Aktivisme Internet** ialah penggunaan alatan teknologi komunikasi elektronik seperti media sosial dan e-mel dalam pelbagai bentuk aktivisme untuk membolehkan komunikasi yang lebih pantas dan berkesan oleh gerakan sivil, penyampaian maklumat secara efektif kepada kelompok besar dan terkhusus. Teknologi Internet digunakan bagi kutipan dana khalayak, pembangunan masyarakat, pelobian, dan pengurusan organisasi. Kempen aktivisme digital merupakan "usaha awam yang teratur yang membuat tuntutan kolektif terhadap pihak berkuasa sasaran, di mana pemula atau penyokong sivil menggunakan media digital." Penyelidikan telah mula menghurai secara khusus bagaimana kumpulan aktivis serta penyokong di tempat-tempat seperti Amerika dan Kanada menggunakan media sosial untuk mencapai objektif aktivisme digital.

Aktivisme Internet telah menyebabkan peningkatan tindakan kolektif dalam kalangan masyarakat seperti yang diketengahkan oleh Postmes dan Brunsting (2002), yang menemui kecenderungan dalam kalangan pengguna Internet untuk bergantung pada keanggotaan kumpulan yang diinternalisasi serta identiti sosial untuk mencapai penglibatan sosial secara dalam talian. Internet "dibuat khusus kepada gerakan populis dan pemberontak," kata Joe Trippi yang menguruskan kempen kepresidenan Howard Dean pada 2004.

Rujukan
-------

1. ↑  "Edwards, Frank, Philip N. Howard, and Mary Joyce. Digital Activism and Nonviolent Conflict. The Digital Activism Research Project". *digital-activism.org*. November 2013. Diarkibkan daripada yang asal pada 2016-03-15. Dicapai pada 2021-08-09.
2. ↑  Obar, Jonathan; dll. (2012). "Advocacy 2.0: An Analysis of How Advocacy Groups in the United States Perceive and Use Social Media as Tools for Facilitating Civic Engagement and Collective Action". *Journal of Information Policy*. SSRN 1956352.
3. ↑  Obar, Jonathan (2014). "Canadian Advocacy 2.0: A Study of Social Media Use by Social Movement Groups and Activists in Canada". *Canadian Journal of Communication*. **39** (2). doi:10.22230/cjc.2014v39n2a2678. SSRN 2254742.
4. ↑  "Towards cyberactivism 2.0? Understanding the use of social media and other information technologies for political activism and social movements".
5. ↑  "Citizen 2.0: How the Internet Shapes Citizen Participation". Diarkibkan daripada yang asal (PDF) pada 2008-02-04.

|  |  |
| --- | --- |
| Ikon tunas | Rencana berkenaan budaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Aktivis pemegang saham** merujuk kepada seseorang yang menggunakan pemilikan sahamnya dalam sebuah syarikat untuk mencipta tekanan awam kepada pihak pengurusan syarikat tersebut. Sasaran para aktivis pemegang saham berbeza-beza, dari kewangan (peningkatan nilai pemegang saham melalui perubahan polisi syarikat, struktur pembiayaan, pemotongan biaya, dan lain-lain) hingga ke bukan-kewangan (penyahlaburan dari negara-negara tertentu, pengambilan polisi yang mesra lingkungan, dan lain-lain). Daya tarik aktivisme pemegang saham terletak pada murahnya biaya yang diperlukan. Dengan penguasaan saham yang sangat kecil (kurang dari 10% jumlah saham yang beredar), sudah dibolehkan untuk melancarkan suatu kempen yang berjaya. Sebagai perbandingan, pengambilalihan secara penuh (*full take over*) suatu syarikat adalah upaya yang jauh lebih mahal dan sulit untuk dilakukan.

Aktivisme pemegang saham telah menjadi semakin terkenal seiring dengan meningkatnya kompensasi untuk pihak pengurusan pada banyak syarikat awam, serta dengan kecendrungan meningkatnya baki kas pada laporan timbangan di syarikat-syarikat.

Aktivisme pemegang saham timbul dalam bentuk beberapa kegiatan, antara lain perang mandat (*proxy battle*), kempen publisitas, keputusan (resolusi) rapat umum pemegang saham, litigasi, dan negosiasi dengan pengurusan. Dengan bertambahnya popularitas Internet, pemegang saham yang lebih kecil juga memperoleh jalan keluar untuk menyuarakan pendapat mereka. Pemegang saham kecil antara lain dapat menciptakan sebuah petisi online untuk memprotes polisi syarikat.

Aktivis pemegang saham terkenal
-------------------------------

|  |  |
| --- | --- |
| * Barington Capital
* Carl Icahn
* Chris Hohn
* Daniel Loeb
* Philip Goldstein
* Sister Patricia Daly
 | * Stephen Mayne
* T. Boone Pickens, Jr.
* Theo Botha
* Thomas Strobhar
* Warren Lichtenstein
 |

Lihat pula
----------

* Pelaburan tanggung jawab sosial

Rujukan
-------

1. ↑  World Magazine: "David versus Goliaths". Vol. 23, No. 14. Diakses 27 Oktober 2008.

Pautan luar
-----------

* Icahn meminta Time Warner dibubarkan, beli kembali / CNNMoney.com
* Surat Third Point Management untuk CEO Star Gas, Irik Sevin/ U.S. Securities and Exchange Commission
* Qwest menarik diri dari penawaran - MCIpetition.com/ Denver Business Journal
* Ringkasan literatur akademis Diarkibkan 2013-12-27 di Wayback Machine/ European Corporate Governance Institute
**Hematoma** adalah pendarahan setempat di luar saluran darah, disebabkan oleh penyakit atau trauma termasuk kecederaan atau pembedahan dan mungkin melibatkan darah yang terus merembes dari kapilari yang patah. Pendarahan yang berlaku mungkin sangat kecil, iaitu hanya sebesar setitik darah, atau boleh menjadi besar dan menyebabkan kehilangan darah yang ketara. Hematoma adalah benigna dan pada mulanya dalam berada dalam bentuk cecair sebelum tersebar di antara tisu-tisu termasuk di dalam kantung di antara tisu-tisu yang boleh menyebabkan ia membeku dan memejal sebelum darah diserap kembali ke saluran darah. Ekimosis adalah salah satu hematoma kulit yang bersaiz besar daripada 10 mm.

Ia mungkin berlaku di antara/dalam banyak kawasan seperti kulit dan organ lain, tisu penghubung, tulang, sendi dan otot.

Pengumpulan darah (atau bahkan pendarahan) mungkin diperburuk oleh ubat antigumpal (pencair darah). Rembesan darah dan pengumpulan darah mungkin berlaku jika heparin diberikan melalui salur intraotot; untuk mengelakkannya, heparin mesti diberikan secara intravena atau subkutan. 

Hematoma tidak boleh dikelirukan dengan hemangioma, yang merupakan penumpukan/pertumbuhan saluran darah yang tidak normal pada kulit atau organ dalaman dan hemoraj yang digambarkan sebagai pendarahan aktif dan berterusan.

Rujukan
-------

1. ↑  "Hematoma, toenail, gross". *library.med.utah.edu*. 2013. Dicapai pada January 18, 2013.
2. 1 2  Hematoma. emedicine health. Dicapai pada 14 Jun 2019.
3. ↑  "Information on Hematoma Types, Causes, and Treatments on". Emedicinehealth.com. Dicapai pada 2013-04-11.
4. ↑  "Hemangioma". U.S. National Library of Medicine. 2016-04-05. Dicapai pada 2016-04-19.
**Ajiboy** merupakan sebuah filem komedi keluarga Malaysia 2012 yang ditayangkan pada 8 November 2012 di Malaysia.

Sinopsis
--------

Ajiboy seorang kanak-kanak yang genius dan petah bercakap diamanahkan oleh ayahnya, En. Fauzan untuk menguruskan Taman Tema Air buat sementara waktu. Kebolehan Ajiboy untuk menggalas tugas berat tu dipandang remeh oleh dua orang bekerja di Taman Tema Air tersebut iaitu Cumi dan Mat Saja yang sentiasa mengambil kesempatan dengan memberi barang-barang percuma untuk mencuri perhatian pengunjung wanita. Sehinggakan pada suatu hari, Ajiboy mengenakan tindakan terhadap Cumi dan Mat Saja untuk membersihkan seluruh Taman Tema tersebut. Ini membuatkan mereka berdua geram dan ingin mensabotaj Taman Tema milik En. Fauzan. Apakah kesudahannya?

Pelakon
-------

* Rykal Iskandar sebagai Ajiboy
* Angah Raja Lawak sebagai En. Fauzan
* Zalif Sidek sebagai Mat Saja
* Epy Raja Lawak sebagai Chumi
* Adibah Yunus sebagai Nisa
* Fyza Kadir sebagai Mama Ajiboy

Lihat juga
----------

* Filem Malaysia tahun 2012

Rujukan
-------

Pautan luar
-----------

* *Ajiboy*  di Pangkalan Data Filem Internet (IMDb)
Abiu
*Pouteria caimito*
**Abiu** *(Pouteria caimito)* adalah sejenis tanaman malar hijau yang tergolong dalam keluarga Sapotaceae yang berasal dari kawasan tanah rendah Amazon di Brazil dan kini telah tersebar luas di Amerika Selatan dan Amerika Tengah. Ia juga boleh dijumpai di Malaysia. Di Sabah tanaman ini telah mula ditanam di Stesen Penyelidikan Pertanian, Tenom pada tahun 1984 sebagai salah satu koleksi janaplasma buah-buahan dari luar negeri yang berpotensi untuk dibangunkan.

Pokok abiu sederhana besar dengan ketinggian mencapai sehingga 10 meter. Daunnya tersusun secara berselang, berbentuk sama ada obovat atau eliptik, bersaiz 10-20 cm panjang dan 3-6 cm lebar. Bunganya jenis hermaprodit, berwarna putih dan keluar dari aksil daun sama ada secara tunggal atau berkelompok antara 2-5 kuntum setiap kelompok. Buah yang muda berwarna hijau, berbentuk eliptik atau bulat, berkulit licin dan kadangkala mempunyai "puting" yang pendek sebelah bawah buah, tangkai buah yang pendek dan mengandungi banyak cairan bergetah. Buah yang masak berwarna kuning berkilat dan kurang bergetah. Isinya berwarna putih krim, berjus, tekstur halus dan lembut, manis, aroma harum, sedikit bergetah dan mengandungi 1-4 biji yang berwarna hitam dan berbentuk empat segi panjang.

Abiu boleh dibiak sama ada melalui biji benih atau secara pembiakan tampang. Jenis pembiakan tampang yang sesuai dilakukan ialah cantuman baji ataupun cantuman sisi. Anak pokok yang dibiak cara tampang boleh ditanam ke ladang 4-5 bulan selepas mencantum. Biji benih abiu haruslah disemai secepat mungkin (1-2 hari) bagi menjamin pertumbuhan yang baik. Anak pokok dibiak dari biji benih boleh ditanam ke ladang bila mencapai umur 6-8 bulan selepas disemai. Pokok abiu yang dibiak secara tampang akan mula mengeluarkan buah antara 1-2 tahun selepas ditanam di ladang sementara itu pokok yang dibiak melalui biji benih hanya mulai berbuah 2-4 tahun selepas menanam.manakala di kedah terdapar seorang pengusaha yang baru berjinak menanam pokok ini bernama Roni Ahmad.

Kegunaan
--------

Kayu daripada pokok abiu adalah tebal, berat dan keras dan ia digunakan sebagai kayu balak untuk tujuan pembinaan.

Rujukan
-------

1. 1 2  "Penanaman Abiu". Diarkibkan daripada yang asal pada 2010-02-27. Dicapai pada 2010-02-09.

Pautan luar
-----------

* Abiu in *Fruits of Warm Climates*
* The Abiu
* Abiu Growing in the Florida Home Landscape Julia F. Morton
* Abiu Julia F. Morton
* Manual Of Tropical And Subtropical Fruits, free online chapter about abiu
**Alor Limbat** merupakan sebuah kampung di dalam Daerah Marang, dalam Negeri Terengganu Darul Iman.
Asal nama kampung ini adalah dari nama sejenis ikan seakan-akan ikan keli yang dipanggil limbat yang besar. [*perlu rujukan*] Dihikayatkan bahawa besarnya ikan ini, misainya sahaja boleh dibuat gulai dan cukup untuk dimakan oleh sebuah keluarga yang seramai lima orang. 

Alor Limbat juga merupakan nama sebuah mukim di dalam Daerah Marang, iaitu salah satu dari enam mukim. Ia bersempadan dengan Mukim Bukit Payung di utara, Pengkalan Berangan di timur, dan Daerah Hulu Terengganu di barat dan selatan.

Alor Limbat juga merupakan nama sebuah kawasan Dewan Undangan Negeri di dalam Parlimen Marang. Bersempadan dengan Dewan Undangan Negeri Bukit Payung di utara, Pengkalan Berangan di timur, dan Parlimen Hulu Terengganu di barat dan selatan. Ia diwujudkan pada 1995 menggantikan Serada.

Alor Limbat kini merupakan sebuah kampung yang terkenal bukan sahaja bagi penduduk Terengganu bahkan Malaysia dan dunia kini.Alor Limbat telah menyertai pelbagai pertandingan peringkat daerah dan negeri malah kebangsaan. Untuk tahun 2007 sahaja kampung ini telah dipilih beberapa kali mewakili daerah dan negeri. Salah satu Kampung kebudayaan Negeri Terengganu[ Paih]
***Isteri-Isteri Ayah*** ialah siri drama televisyen Malaysia 2017 arahan Jamal Khan dibintangi oleh Jalaluddin Hassan, Syazwan Zulkifly, Wan Sharmila, Liza Abdullah, Azza Elite dan Faye Kusairi. Siri ini memulakan tayangan perdana di Slot Iris TV3 dari 3 Julai 2017 hingga 3 Ogos 2017 menggantikan *Budak Ijat*. 

Siri ini boleh didapati melalui penstriman dalam talian di saluran YouTube rasmi TV3.

Sinopsis
--------

Rancangan Nizam dan Farah untuk bercuti di Bali terpaksa dibatalkan apabila Zakiah, ibu Nizam sakit tenat. Kamal, ayah Nizam berusaha untuk menunaikan hajat terakhir Zakiah yang teringin untuk menaiki pelayaran makan angin ke Phuket. Namun sayangnya, Zakiah pergi sebelum sempat dia menaiki pelayaran tersebut.

Nizam dan Farah berasa kasihan melihat bapa mereka mengalami kemurungan kronik selepas kematian ibu mereka, lalu mereka menjemput ayahnya, Kamal untuk tinggal bersama mereka. Pelbagai masalah mula timbul apabila Kamal menjadikan rumah mereka seperti rumah sendiri. Kamal menjemput rakan-rakan niaganya untuk bermesyuarat di rumah mereka. Namun, keadaan menjadi kacau-bilau apabila tiga orang wanita tiba-tiba muncul dan mendakwa bahawa mereka ialah isteri Abang Kamal.

Muncul seorang wanita bernama Wana mengaku isteri kepada Kamal. Nizam dan Farah terkejut kerana Kamal mengakui Wana ialah isterinya. Setelah munculnya Wana yang tidak mahu pulang, Nizam dan Farah dikejutkan lagi dengan kemunculan dua lagi wanita iaitu Kak Ana dan Zana yang juga mengaku sebagai isteri ayahnya.

Nizam terkejut besar apabila mendapat tahu yang selama ini ayahnya berkahwin lain. Lebih mengharukan, isteri-isteri yang lain tidak mengetahui mereka mempunyai madu lain selain arwah Zakiah. Masing-masing tidak mahu mengalah dan tidak mahu keluar dari rumah Nizam selagi Kamal tidak membuat keputusan siapakah antara mereka yang akan diceraikan.

Pelakon
-------

### Pelakon utama

* Jalaluddin Hassan sebagai Abang Kamal
* Wan Sharmila sebagai Farah
* Syazwan Zulkifly sebagai Nizam
* Liza Abdullah sebagai Kak Ana
* Azza Elite sebagai Zana
* Faye Kusairi sebagai Wana

### Pelakon pembantu dan undangan

* Fadilah Mansor sebagai Zakiah
* Azad Jazmin sebagai Halim
* Ira Ghani
* Eira Syazira
* Rozie Othman
* Sharifah Asyikin
* Watie Sadali Sebagai Kak ila
* Ben Ryzlan

Rujukan
-------

1. ↑  "Drama Isteri-Isteri Ayah (TV3)". My Infotaip. 1 Julai 2017. Dicapai pada 1 Julai 2017.
2. ↑  *Isteri-Isteri Ayah (2017): Episod Penuh*. *YouTube*. TV3. Dicapai pada 8 Disember 2019.
Rumah pagar Istana Kota Llawhaden masakini.
**Istana kota Llawhaden** merupakan salah sebuah istana kota yang terletak di Britain. Pada awal kurun ke dua belas, puncak kuasa dan kekayaan Bishop dari St Davids jelas ditonjolkan melalui harta tanah yang mereka bina atau dapat. Tiga istana berkubu yang menakjubkan telah dibina bagi memenuhi gaya hidup mewah mereka, tetapi Llawhaden merupakan satu-satunya yang benar-benar menyerupai istana kota. Pada asalnya tidak lebih dari kepongan tanah yang dikelilingi oleh parit, istana kota tersebut telah ditawan dan dibinasakan oleh Lord Rhys pada tahun 1192. Dalam tempoh beberapa tahun Istana kota Llawhaden Castle kembali diambil oleh Bishop, dan pembinaan semula menggunakan batu bermula hampir serta merta. Mengikut garisan binaan tanah terdahulu, satu tembok di bina bagi menggantikan kepongan kayu, dengan menara separa bulat di bina pada jarak berkala sepanjang panjangnya.

Sepanjang bahagian akhir kurun ke tiga belas Llawhaden diubah suai dan diperbesarkan menjadi istana berprestij bagi Bishop Thomas Bek, dan kerjanya membentuk asas bagi tambahan berikutnya. Gaya bagi mengubah perkubuan kuat serdahana menjadi rumah agam berkubu mewah berterusan sehingga kurun ke empat belas, dan kebanyakan apa yang masih kelihatan hari ini di bina bagi Bishop David Martyn. Kubu pintu masuk yang besar, di bina pada akhir kurun ke empat belas, merupakan projek pembinaan utama akhir di Llawhaden, dan ia kekal pada ketinggian asalnya, sungguhpun kebanyakan bahagian dalamnya reput.

Dengan pembubaran Monasteri ("Dissolution of the Monasteries") nasih para bishop berubah. Istana mereka terbiar, dan Istana Llawhaden berdiri terbiar sejak kurun ke enam belas. Sungguhpun ia digunakan secara giatnya sebagai kuari tempatan selama beberapa kurun, sesetengah temboknya kekal agak tinggi dan kerjatanah yang besar jelas menandakan parit asal.

Sungguhpun aturan pepuing ini tiada perincian binaan, melihatkan saiz tapak binaan jelas membayangkan gambaran kekayaan dan kehebatan yang hampir tidak dapat dibayangkan hampir tujuh ratus tahun dahulu.

Nota
----

Rujukan
-------

* Oman, Charles (1926). *Castles*. London: The Great Western Railway.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Istana kota Llawhaden*** |

Koordinat: 51°49′19″N 4°47′53″W﻿ / ﻿51.822°N 4.798°W﻿ / 51.822; -4.798

* Cadw website entry on Llawhaden Castle
* Illustrated details
* Castle Explorer: Llawhaden Castle Diarkibkan 2006-06-28 di Wayback Machine
**Anugerah Filem Bollywood** ialah upacara anugerah filem tahunan yang diadakan antara 1999 dan 2007 di Long Island, New York, Amerika Syarikat, meraikan filem dan pelakon dari industri filem Bollywood yang berpusat di Mumbai, India.

Sejarah
-------

Pendahulu untuk upacara anugerah diperkenalkan pada tahun 1992 oleh Kamal Dandona, ketua *The Bollywood Group* dan pada asalnya bertajuk, "Anugerah Nataraj." Ia dinamakan semula dan dilancarkan semula sebagai *Bollywood Movie Awards* pada tahun 1999. Michael Jackson memenangi *Anugerah Kemanusiaan* pada tahun 1999, Richard Gere anugerah *Man of Conscience*, dan Sharon Stone anugerah yang berkaitan dengan kerja beliau dengan AIDS. Semasa upacara 2007, Danny Glover menerima anugerah untuk *Sumbangan Cemerlang kepada Hiburan Global* dan Mira Nair untuk *Anugerah Pride of India*. Phylicia Rashad dan Donald Trump juga membuat penampilan. Anugerah-anugerah ini diberikan kepada orang-orang yang layak kerana kemahiran cemerlang mereka dan mereka yang tahu kerajinan. Mereka bertepuk tangan beberapa kali termasuk anugerah IIFA dan Filmfare.

Rujukan
-------

1. ↑  "Newsday | Long Island's & NYC's News Source". *Newsday* (dalam bahasa Inggeris). Dicapai pada 2018-08-08.
2. ↑  Mira Nair, Asha Parekh honoured at Bollywood awards in New York Diarkibkan 7 Februari 2012 di Wayback Machine
3. ↑  "Bollywood Movie Awards '07". CBS News. Diarkibkan daripada yang asal pada 22 Jun 2018. Dicapai pada 9 September 2018. Cite has empty unknown parameter: `|dead-url=` (bantuan)

Pautan luar
-----------

* Laman web rasmi
* Booray untuk Bollywood! - *Esquire*
* B'wood razzmatazz di anugerah filem di NY - CNN-IBN
Hati mini juga disebut sebagai jari hati
Isyarat **hati mini;** (atau disebut sebagai **jari hati**) ialah trend yang dipopularkan di Korea Selatan di mana jari telunjuk dan ibu jari disatukan seperti sentakan untuk membentuk hati yang kecil.

Penggunaan popular
------------------

 Idola K-pop melakukan gerakan hati mini pada tahun 2015
Sebelum munculnya hati mini, adalah biasa membuat hati kecil dengan dua tangan atau membuat hati besar dengan mengangkat dan melengkungkan kedua tangan di atas kepala. Secara konvensional, gerak isyarat hati menggunakan kedua-dua tangan dan lengan telah dilakukan di seluruh dunia, tetapi hati mini juga dipanggil Jari Hati Korea (*Korean Finger Hearts*) kerana kaitannya dengan kebangkitan budaya pop Korea Selatan.

Di Korea Selatan, ia adalah simbol yang terkenal di kalangan selebriti Korea (iaitu pelakon dan penyanyi), dan popular dilakukan menggunakan ibu jari dan jari telunjuk.

Walaupun pelbagai contoh hati jari boleh ditemui sebelum tahun 2010 (iaitu, dalam foto zaman kanak-kanak G-Dragon), hati mini dianggap pertama kali dipopularkan oleh pelakon Kim Hye-soo    kemudian dalam komuniti K-pop oleh ahli kumpulan Infinite, Nam Woohyun pada tahun 2011.  

 Joe Biden dan BTS melakukan gerak isyarat hati mini pada tahun 2022
Isyarat ibu jari dan jari telunjuk telah menjadi popular di seluruh Asia kerana populariti K-pop dan drama Korea yang semakin menjadi-jadi di bahagian lain dunia sebagai faktor Gelombang Korea. Terutamanya kumpulan K-pop, BTS telah mempopularkan isyarat itu kepada khalayak antarabangsa yang lebih luas.

Semasa Sukan Olimpik Musim Sejuk 2018 di Pyeongchang, The North Face menyediakan sarung tangan dengan lengan ibu jari dan jari telunjuk yang diserlahkan untuk menyerlahkan simbol ini.

Pada tahun 2021, hati mini telah ditambahkan pada Unicode 14.0 dan Emoji 14.0 dengan titik kod U+1FAF0 🫰 sebagai "Tangan dengan Jari Telunjuk dan Ibu Jari Disilangkan".

Lihat juga
----------

* Hati tangan
* Hati di tangan

Rujukan
-------

1. ↑  Boboltz, Sara (2018-02-09). "Everything You Need To Know About South Korea's Finger Heart Trend". *HuffPost* (dalam bahasa Inggeris). Dicapai pada 2020-10-17.
2. 1 2  "US Olympians Try Their Hands at K-Pop's 'Finger Heart.' What's That?". *NBC Chicago*. 2018-02-09. Dicapai pada 2018-02-25.
3. ↑  White, Adam (2019-08-16). "Finger Hearts: A Brief History of the Korean Trend". *Discovery* (dalam bahasa Inggeris). Cathay Pacific. Dicapai pada 2022-08-03.
4. ↑  "[짤줍] '손가락 하트'의 창시자가 김혜수?". *Dispatch* (dalam bahasa Korea). 2017-06-10. Dicapai pada 2022-08-03.
5. ↑  "손가락 하트, 원조는 누굴까?". *Wikitree* (dalam bahasa Korea). 2016-03-22. Dicapai pada 2022-08-03.
6. ↑  "남우현 "손가락하트, 저작권 가능하나"…최화정 "'맛있으면 0칼로리'도"". *뉴스1* (dalam bahasa Korea). 2021-10-26. Dicapai pada 2022-05-09.
7. ↑  "남우현 "'손가락 하트', 내가 유행시켜"". *스타투데이* (dalam bahasa Korea). 2016-06-04. Dicapai pada 2022-05-09.
8. ↑  "'해피투게더' 남우현 "손가락 하트, 내가 원조" [시선강탈]". *tvdaily.co.kr*. 2018-10-05. Dicapai pada 2022-05-09.
9. ↑  "Five trendy 2018 Winter Olympics K-fashion items to keep you feeling warm and looking cool". *South China Morning Post*. 2018-02-06.
10. ↑  "🫰 Hand with Index Finger and Thumb Crossed Emoji".
Bagi drama adaptasi novel ini, lihat Hati Perempuan.

***Hati Perempuan*** ialah sebuah novel oleh penulis novel Malaysia, Nur Ain Al-Abbas. Novel ini diterbitkan pada tahun 2013 oleh Penulisan2u. Ia telah diadaptasikan sebagai sebuah siri drama oleh TV3 pada 2015.

Sinopsis
--------

Pengalaman lalu mengajar Yuhanis tentang erti perbezaan taraf hidup. Akhirnya Yuhanis menjadi seorang wanita yang terlalu berhati-hati dan mementingkan rasional berbanding emosi. 

Kerana sikapnya itu, dia terlepas pandang terdapat insan yang menyayanginya dalam diam. Namun, pemberian kotak kecil berbalut rapi dengan ikatan reben berwarna keemasan tanpa nama penerima amat mengejutkan Yuhanis. Bertambah tidak percaya apabila kata-kata lamaran disertakan sebentuk cincin yang ada di dalam kotak kecil tersebut datang daripada sang pria terhangat di pasaran.

Kata orang cinta itu bukan sekadar ucapan, tetapi jika tidak diungkapkan, ia juga tidak akan lengkap dengan sendirinya. Jika cinta tidak diluahkan, ia tidak akan ke mana-mana. Jika cinta 
hanya sekadar luahan, ia menjadi kosong dan tidak bermakna. Lalu… Mampukah cinta yang harus memiliki itu dapat dirasai oleh Yuhanis dan Tengku Zaril? Atau mungkin Yunanis masih ada kesangsian cinta Tengku Zaril terhadap dirinya?

Keluaran dan legasi
-------------------

Rencana utama: Hati Perempuan
*Hati Perempuan* dikeluarkan pada 2013 oleh Penulisan2u. Pada tahun 2015, novel ini telah diadaptasikan ke siaran TV melalui drama waktu perdana di Slot Akasia dari 30 Mac hingga 14 Mei 2015, dibintangi oleh Saharul Ridzwan dan Mia Ahmad terbitan Creative Skill Solutions.

Ulasan
------

Dalam ulasan retrospektif mengenai *Hati Perempuan*, Athira Hamri dari Petani Pintar berkata: "...gabungan jalan ceritanya yang memang menarik dengan olahan watak-watak utama dan sampingan yang sentiasa buat cerita ini hidup sangat."

Rujukan
-------

1. 1 2 3  Syanty Octavia Amry (3 April 2015). Hati Perempuan sangat mencabar Diarkibkan 2018-06-21 di Wayback Machine *Harian Metro*. Dicapai pada 19 April 2015.
2. ↑  Athira Hamri (2 Julai 2014) Review novel: Hati Perempuan Diarkibkan 2020-01-03 di Wayback Machine Petani Pintar. Dicapai pada 3 Januari 2015.
Dalam konteks aktivisme Internet, **aktivisme penggodam** (bahasa Inggeris: ***hacktivism***code: en is deprecated , kata gabung "*hack*" dan "*activism*") ialah penggunaan teknologi untuk mencetuskan dan mengalakkan sesuatu agenda politik atau perubahan sosial yang lazimnya sering dikaitkan dengan pergerakan yang mendokong kebebasan bersuara, hak asasi manusia atau kebebasan maklumat. Pergerakan ini terhasil sebagai sebuah gerakan yang mengekspresikan kekecewaan, pesanan moral dan politik dari sesorang atau kelompok melalui teknik menggodam sistem komputer.

Pemikiran dan pengungkapan mengenai konsep aktivisme sebegini mula dikenali pada tahun 1994 terutamanya oleh suatu grup yang bernama Cult of the Dead Cow (cDc) untuk menyebut kegiatan mereka dalam menulis perisian yang bisa digunakan untuk berkomunikasi secara selamat oleh siapapun meskipun dengan risiko kebarangkalian diintip oleh pemerintah. Hal ini berkaitan dengan prinsip mereka tentang kebebasan berekspresi di Internet.

Pentakrifan
-----------

Penggiatan dalam hacktivisme dilihat sangat jauh membeza daripada unsur-unsur penggodaman, aktivisme internet, terorisme dunia maya, dan gerakan sosial konvensional yang mencetuskannya.

Seseorang penggiat aktvisime berupa sebegini (seorang *hacktivist*) berbeza dengan penggodam berdasarkan pada orientasi politik di mana penggodam bertindak tanpa ada apa-apa motif atau berorientasi politik. Malah, aktiviti penggodam berdasarkan kegiatan yang dilakukan dalam mencapai tujuan politik jauh berbeza daripada aktivisme internet yang hanya menggunakan peralatan digital sebagai sarana propaganda menguat gerakan sosial yang dilakukan di dunia nyata merebut simpati awam tanpa ada kegiatan peretasan di dalamnya, maka hal-hal seperti E-petisyen bukan termasuk kedalam aktiviti penggodam. 

Untuk membedakan hactivist dengan terorisme dunia maya terletak pada tradisi tanpa kekerasan, terorisme dunia maya dalam melakukan aksinya memiliki unsur keganasan, (misalnya menggodam sistem lalu lintas pesawat agar terjadi kecelakaan pesawat) sementara perbedaan hacktivisme dengan gerakan sosial konvensional terletak pada tempat ia digiatkan di dunia nyata dan dunia maya.

Rujukan
-------

1. ↑  Mikhaylova, Galina. "The "Anonymous" Movement: Hacktivism as an Emerging Form of Political Participation" (PDF). Texas State University. Diarkibkan daripada yang asal (PDF) pada 19 Oktober 2017. Dicapai pada 5 Julai 2017.
2. ↑  "Hackers take down thousands of 'dark web' sites, post private data". *NBC News* (dalam bahasa Inggeris). Diarkibkan daripada yang asal pada 2017-02-27. Dicapai pada 2017-02-27.
3. ↑  [Film] B. Knappenberger, Director, How Hacker Changed the World. United States of America: BBC, 2013.
4. ↑  A. W. Samuel, "Hactivism and the Future of Political Participation," Harvard University, Massachusetts, 2004.
**H2** ialah sebuah sistem pengurusan pangkalan data hubungan yang ditulis dalam Java dan boleh dibenamkan di dalam aplikasi Java atau berjalan dalam mod pelayan-pelanggan. Ia ialah perisian bersumber terbuka di bawah Lesen Awam Mozilla 2.0 atau Lesen Awam Eclipse yang asal.

Sejarah
-------

Pembangunan enjin pangkalan data H2 bermula pada bulan Mei 2004, dan mula diterbitkan pada bulan Disember 2005. Enjin pangkalan datanya ditulis oleh Thomas Mueller. Beliau turut membangunkan Hypersonic SQL, sebuah enjin pangkalan data Java. Pada tahun 2001, projek Hypersonic SQL diberhentikan, dan HSQLDB Group telah dibentuk untuk meneruskan pembangunan kod Hypersonic SQL. Nama H2 bermaksud Hypersonic 2, pun begitu, H2 tidak berkongsi kod dengan Hypersonic SQL mahupun HSQLDB, sebaliknya ia dibuat dari kosong.

Ciri-ciri utama
---------------

H2 menyokong sebahagian daripada SQL piawai. API pengaturcaraan utama ialah SQL dan JDBC, tetapi pemacu ODBC untuk PostgreSQL turut disokong di mana H2 bertindak sebagai pelayan PostgreSQL.

Jadual boleh dibuat dan disimpan samada dalam ingatan (*in-memory table*) mahupun pada cakera (*disk-based table*). Tambahan lagi, jadual boleh bersifat kekal mahupun sementara. Jenis-jenis indeks jadual dalam ingatan adalah *hash table* dan *tree*, manakala jenis indeks bagi jadual pada cakera adalah b-tree. Kesemua operasi manupulasi data adalah transaksi. Penguncian peringkat jadual dan kawalan serempak berbilang versi adalah dilaksanakan. Protokol lakuan 2-fasa turut disokong, pun begitu, API piawai untuk transaksi teragih tidak dilaksanakan. Ciri-ciri keselamatan yang ada pada pangkalan data ini adalah: hak capaian berasaskan peranan, penyulitan kata laluan mengunakan SHA-256 manakala data menggunakan AES atau Tiny Encryption Algorithm, XTEA. Ciri-ciri kriptografi ini turut tersedia di dalam pangkalan data sebagai fungsi. Sambungan menerusi SSL / TLS turut disokong dalam mod pelanggan-pelayan dan semasa menggunakan aplikasi konsol.

Rujukan
-------

* 

1. ↑  "Presentation and use of H2 Database Engine".
2. ↑  Hypersonic SQL project page at SourceForge
3. ↑  "Write Your Own Database, Again". *thecodist.com*.
4. ↑  "H2 Database supports PostgreSQL ODBC driver". Diarkibkan daripada yang asal pada 2016-12-09. Dicapai pada 2019-03-11.

Pautan luar
-----------

* Tapak web rasmi
* Tutorial pangkalan data H2
Hayden Christensen sebagai Anakin Skywalker
**Anakin Skywalker** ialah watak fiksyen dalam alam semesta *Star Wars*. Dalam trilogi bahagian pertama *Star Wars*, Anakin ialah Padawan Jedi yang kemudian menjadi Satria Jedi. Sebagaimana yang didedahkan dalam *Empayar Menyerang Balas* dan *Pengembalian Jedi*, dia bapa kepada Luke Skywalker (Mark Hamill) dan Leia Organa (Carrie Fisher). 

Dalam *Episod III Star Wars: Balas Dendam Sith*, selepas dia jatuh pada sebelah gelap Kuasa, nama Anakin dikenali sebagai Darth Vader, suatu nama Sith. Dalam *Episod IV Star Wars: Harapan Baru* dan *Episod V: Star Wars: Empayar Menyerang Balas*, Anakin (sebagai Vader) ialah watak jahat utama dan ikonik. Akhirnya, beliau menjadi pahlawan tragik moden yang beralih ke sebelah gelap apabila dikuasai oleh ketakutan terhadap kerugian, serta oleh megah diri, dan komplot Palpatine (Ian McDiarmid). Palpatine ialah watak jahat utama dalam siri ini yang akhirnya memanipulasikan perasaan Anakin yang bersikap seperti seorang ayah terhadapnya, dan menjadikan Anakin sebagai Darth Vader yang jahat.

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Poland

 |
**Heonjong dari Joseon** (8 September 1827 - 25 Julai 1849; Jawi: ‏**هونجوڠ دري جوسون**‎code: ms is deprecated ‎) ialah raja ke-24 Dinasti Joseon Korea. Baginda ialah cucu Sunjo. Ayahandanya ialah Putera Mahkota Hyomyeong (nama selepas mangkatnya ialah Munjo dari Joseon), yang mangkat pada usia 20 tahun iaitu sebelum menjadi raja dan ibundanya adalah Permaisuri Sinjeong dari suku Jo dari Pungyang. Heonjong dilahirkan tiga tahun sebelum kematian Hyomyeong.

Biografi
--------

Yi Hwan diputerakan oleh Puteri Mahkota Jo dan Putera Mahkota Hyomyeong pada 8 September 1827 di Gyeongchunjeon (경춘전, 景春殿) di dalam Istana Changdeok. Dikatakan bahawa ketika sehari sebelum baginda diputerakan, ibunda baginda bermimpi memberikan anakandanya sebuah kotak berisi pohon yang diukir dengan batu jed, dan pada hari keputeraannya, sekumpulan burung jenjang terbang dari ruang depan dan berkeliaran lama. Baginda dan yang lain menganggapnya pelik. Heonjong yang muda naik takhta pada tahun 1834 semasa berusia 7 tahun setelah nendanya, Raja Sunjo, mangkat. Sama seperti Raja Sunjo, Heonjong menaiki takhta pada usia muda dan nenda perempuannya, Permaisuri Sunwon pula menjadi pemangku. Walaupun Raja Heonjong naik takhta, baginda tidak memiliki kuasa politik terhadap Joseon. Ketika Heonjong mencapai usia dewasa, Permaisuri Sunwon enggan melepaskan kuasanya. Pada tahun 1840, penguasaan kerajaan kemudian diserahkan kepada suku Kim dari Andong, keluarga nendanya Permaisuri Sunwon, beikutan penganiayaan Gihae anti-Katolik pada tahun 1839.

Raja Heonjong mangkat setelah memerintah selama 15 tahun pada tahun 1849 pada usia 21 tahun. Baginda dimakamkan di makam Gyeongneung di dalam Kluster Makam Donggureung di Seoul, di mana beberapa orang raja dan permaisuri dari Dinasti Joseon dikebumikan, bersama Permaisuri Hyohyeon dan Permaisuri Hyojeong. Apabila Raja Heonjong mangkat tanpa pewaris, takhta diturunkan kepada keturunan Raja Yeongjo yang seterusnya, Raja Cheoljong.

Seperti kebiasaan dengan Sejarah Dinasti Joseon, catatan pemerintahan Heonjong disusun setelah kemangkatannya, pada tahun 1851. Penyusunan babad16 jilid ini diselia oleh Jo In-yeong, bapa saudara ibundanya.

Nama penuh selepas kemangkatan
------------------------------

* Raja *Heonjong Jangsuk Chegeon Gyegeuk Jungjeong Gwangdae Jiseong Gwangdeok Hongun Janghwa Gyungmun Wimu Myeongin Cheolhyo* Agung Korea
* 헌종장숙체건계극중정광대지성광덕홍운장화경문위무명인철효대왕code: ko is deprecated
* 獻宗莊肅體健繼極中正光大至聖廣德弘運章化經文緯武明仁哲孝大王code: ko is deprecated

Lihat juga
----------

* Senarai Raja Korea
* Dinasti Joseon
* Sejarah Korea
* Senarai topik berkaitan Korea

Rujukan
-------

1. ↑  헌종 대왕 행장(行狀)
2. ↑  "Donggureung Tombs, Gyeonggi, South Korea - 동구릉 (東九陵), 경기 구리시". *Asian Historical Architecture*. Dicapai pada 2 September 2013.

|  |
| --- |
| Heonjong dari Joseon **Wangsa Yi****Tarikh keputeraan:** 8 September 1827  **Tarikh kemangkatan:** 25 Julai 1849 |
| Gelaran pemerintah |
| Didahului oleh**Sunjo** | **Raja Joseon**1834–1849*bersama Permaisuri Sunwon*  *(1834–1841)* | Diikuti oleh:**Cheoljong** |
Seorang Emir dari Bukhara sekitar tahun 1909. Gambar bewarna ini diambil oleh seorang ahli fotografer Rusia Sergei Mikhailovich Prokudin-Gorskii.
**Amir** (serapan Arab: أمير, rumi: *amīr*code: ar is deprecated  "pemimpin; pemerintah" terbitan kata kerja اَمَرَcode: ar is deprecated  *amara* "memerintahkan; mengarahkan; menitahkan") adalah sebuah gelaran bangsawan yang mempunyai status kedudukan yang tinggi, digunakan di kebanyakan negara Arab di Timur Tengah dan Afrika Utara, dalam sejarah juga termasuk di negara orang-orang Turki.

Istilah *emir* lebih banyak digunakan dalam Bahasa Indonesia, walaupun istilah Arabnya adalah *amir*. Ini dapat dilihat dalam nama negara Emiriah Arab Bersatu, walaupun gelaran ketuanya ialah amir.

Rujukan
-------

1. ↑  amir Kamus Bahasa Melayu. Pusat Rujukan Persuratan Melayu @ DBP
2. ↑  Abd. Rauf Dato' Haji Hassan; Abdul Halim Salleh; Khairul Amin Mohd Zain (2005). *Kamus Bahasa Melayu-Bahasa Arab Bahasa Arab-Bahasa Melayu*. Shah Alam: Oxford Fajar. m/s. 14. ISBN 967-65-7321-3.

|  |  |
| --- | --- |
| Ikon tunas | Rencana berkenaan Timur Tengah ini ialah rencana tunas. Anda boleh membantu Wikipedia dengan mengembangkannya. |

* l
* b
* s